Front Cover

Ang Among Lungsod sa Cordova

Level 1, Grade 1

CebuanoCommunity Living

1

Cordova ang ngalan sa among lungsod. Lungsod nga kaniadto hapit wala mailhi. Tungod sa kagamay niining dapita. Kay sa ngilit ang nahimutangan niya.

2

Silingan kini sa siyudad sa Lapu-lapu. Apan nasakop sa siyudad sa Sugbo. Tungod kay ang mga tawo kaniadto. Moabot lag Sugbo pinaagi sa baroto.

3

Carbon ang inila nga komprahanan. Sa tanang gikinahanglan. Mga pagkaon, sinena ug uban pa. Magbagiid na ug dala.

4

Cordoba unang ngalan sa among lungsod. Nahimugso kini niadtong Mayo 22, 1863. Cordoba pa ang pagtitik niini.

5

Nausab ang pagtitik sa among lungsod. Gikan sa Cordoba, nahimong Cordova. Nahimugso kini niadtong Disyemre 17, 1912. Ug niepekto niadtong Enero 1, 1913.

6

Dali mahandom ang pagkamugna sa Cordova. Magbuto-buto pa ang tibuok lungsod. Kay bag-ong tuig mouna pa. Inig sidlak sa adlaw magselebrar na.

7

Karon gamay nga lungsod nainila. Dagkong kalamboan pagasugdan na. Mayor Adelino Sitoy maoy nag-ugba. Kaugmaon sa Cordova mohayag na.

8

Dose ka barangay karon trese na. Napulo ka eskwelahan nga pampubliko. Ug karon nahimong onse na. Ug aduna pay National High School.

9

Mga tinun-an dili na maguol. Eskwelahan sa kolehiyo miduol. Daghan na ang nahimong maestra didto. Ug daghan na pud ang nakatraaho.

10

Kadalanan didto kasagaran semintado na. Mga magpapatigayon malambuon sad. Dagko nga edipisyo nangatukod na.

11

Katawhan didto maabi-abihon. Pinaagi sa ilang mga pahiyom. Mga mobisita didto nagmalipayon. Dalitan dayon sa lab-as nga bakasi.

12

Matag pista didto pirteng alegriha. Mga katawhan magsayaw-sayaw og magmartsa. Halad nila sa maayong patron. San Roque nga milagroso.

13

Matag pista didto pirteng alegriha. Mga katawhan magsayaw-sayaw og magmartsa. Halad nila sa maayong patron. San Roque nga milagroso.

14

Aktibo nga mayor karon nagdumala. Kaugmaon sa lungsod iyang gihuna-huna. Mga katawhan sa Cordova iyang pinangga. Techie Sitoy Cho maoy moserbisyo.

Title Page

Ang Among Lungsod sa Cordova

Gisuwat ni: Nenita Lopez

Gidibuho ni: Carlos Isidro Geonzon

Grade 2, Level 1 - Community Living

CebuanoCebu City, Cebu, Philippines

Credits PageCopyright © 2018, Enabling Writers Project - University of San Jose- Recoletos http://creativecommons.org/licenses/by/4.0/You are free to make commercial use of this work. You may adapt and add to this work. You must keep the copyright and credits for authors, illustrators, etc.Translations—If you create a translation of this work, please add the following disclaimer along with the attribution: This translation was not created by USAID and should not be considered an official USAID translation. USAID shall not be liable for any content or error in this translation.Adaptations—If you create an adaptation of this work, please add the following disclaimer along with the attribution: This is an adaptation of an original work by USAID. Views and opinions expressed in the adaptation are the sole responsibility of the author or authors of the adaptation and are not endorsed by USAID.

Inside Front Cover

Sugilanon sa Libro

Sa kini nga libro gi hisgot ang kanindot sa Cordova ug sa mga tao nga namuyo sa Cordova.

Gigamit nga mga Letra

m, a, t, k, s, y, o, -, n, ay, p, g, i, d, l, u, b, h,

Mga sige ug gamit nga mga pulong

Cordova, Lungsod, Siyudad, Daghan

Mga bag-ong pulong nga makat-unan

Nag-ugba, Kalamboan, Pagkamugna, Sidlak

The End